钦定古今图书集成/明伦汇编/宫闱典/第114卷 > 吴士矩
## 钦定古今图书集成/明伦汇编/宫闱典/第114卷 > 吴士矩

按《唐书外戚传》：“凑兄溆，溆子士矩，文学早就，喜与豪
英游，故人人助为谈说。开成初，为江西观察使，享宴
侈纵，一日费凡十数万。初至库钱二十七万缗，晚年
才九万，军用单匮，无所仰。事闻，中外共申解，得以亲
议，文宗弗穷治也，贬蔡州别驾。谏官执处其罪，不纳。
于是御史中丞狄兼谟建言，‘陛下擢任士矩，非私也。
士矩负陛下而治之，亦非私也。请遣御史至江西即讯，使杜江淮它镇循习意’。”帝听，乃流端州。